Ühendkuningriigi Samsungi tarbeelektroonika osakonna juhataja Andy Griffits leiab, et Blu-Ray eluiga jääb lühikeseks. Tema sõnul on formaadile jäänud aega eksisteerimiseks veel viis aastat, kõige äärmuslikumal juhul kümme.    Kui tema arvamust tõesena võtta, siis Blu-Ray on oma tipu juba saavutanud. Blu-Ray mängijate hinnad alanevad ja teada on ka järgmine formaat, mis tingib selle, et sinikiire tehnoloogia kaotab oma positsiooni.  Samsung usub, et järgmine suur formaat kannab nime OLED HD, vahendab Slashgear.    Hetkel hoiavad OLED HD tehnoloogiat vaka all veel ainult kõrged tootmiskulud, kuid Samsungi sõnul muutub aastaks 2010 OLED tavakasutajale kättesaadavaks tehnoloogiaks ja asendab LCD ekraanitehnoloogia.    Mõned nädalad tagasi toimunud elektroonikamessil IFA demonstreeris Samsung kahte OLED televiisorit.    Delfi.ee    NB! Kliki ka nendele artiklitele: